Downloaded from YTS.MX
Official YIFY movies site: YTS.MX
SEBUAH DOKUMENTARI NETFLIX
Aku mahu menjadi hujan, menyirami bumbung.
Aku mahu menjadi ombak dan membawa pergi masa silam
Aku mahu menjadi api, membakar dan menyucikan.
Namun, jika boleh, aku mahu menjadi diri sendiri.
Aku mahu memperkenalkan diri.
Namaku Yin Yuguo.
Aku 16 tahun.
Lahir dan membesar di Kunming, China.
Aku sering bermimpi menjadi naga.
Aku boleh ke mana saja. Melihat dunia.
Mencari tempatku yang sebenar.
BUAT/KEMAS KINI JURNAL
Aku suka berkomunikasi dengan orang dalam bahasa Inggeris.
Aku suka menambah kosa kata. Sebab itu aku menulis untuk kamu semua.
Aku sangat suka sastera
dan kebanyakan buku yang aku baca dari penulis Eropah Tengah dan Timur.
Aku pelajar gred sepuluh di sekolah tinggi
dan aku rasa seperti naga yang membuka sayap di dalam bilik kurungan yang gelap.
Aku suka buku puisi, terutamanya karya Romantis Eropah Timur.
Namun, kebanyakan orang kata ia buku "tak berguna"
sebab tak membantu dalam peperiksaan.
Seorang pemuisi Poland berkata,
"Aku lebih suka keganjilan menulis puisi
berbanding keganjilan tidak menulis puisi."
Aku lebih suka keganjilan membaca puisi.
Hutan, mengapa kau resah?
"MENGAPA KAU MERATAP DUHAI POKOK HUTAN?" - MIHAI EMINESCU
Tiada angin atau hujan
Namun dahanmu kesakitan
Ya, aku resah, kau tahu mengapa?
Kerana musim panas hampir berlalu
Dan daun-daunku luruh dengan pantas
Saya panggil anak saya "penjaga bintang",
seolah-olah dia boleh bercakap dengan alam semesta.
SUARA CAI QING IBU YUGUO
Tiada siapa di dunia ini boleh memahami dia.
Rasa sunyinya unik.
Seolah-olah dia bernafas, tapi tiada siapa dengar kewujudannya.
Hati saya luluh sebab saya hanya dapat biarkan dia menangis dalam dakapan saya.
Saya akan memeluknya dan menepuk belakangnya.
CAI QING IBU YUGUO
Ibu bapa aku sangat menyayangi dan memahamiku,
tapi jika aku tak dapat belajar di luar negara, hidup terhenti.
YIN YONGLIN AYAH YUGUO
Saya harapkan empat perkara.
Pertama, dapat terus menambahkan ilmu pengetahuan.
Kedua, dapat menceburi
pelbagai bidang kreatif
seperti sastera dan seni.
Ketiga, menjalankan aktiviti-aktiviti kreatif saya sendiri
dan menyumbang kepada seni dan kebudayaan dunia.
Keempat adalah menemui cinta sejati dalam masyarakat baru.
SURAT PERUNDING
Kepada Kementerian Pendidikan Negara Romania,
saya menulis surat ini untuk menjelaskan sebab saya ingin belajar di Romania.
Ke hadapan Tuan atau Puan Universiti Bacău.
Salam sejahtera. Saya pelajar sekolah tinggi berbangsa Cina
dan saya sangat suka budaya Romania, terutamanya Mihai Eminescu.
E-mel Yuguo bertanyakan mengenai peluang belajar di Romania
ada dalam peti masuk saya apabila saya tiba di tempat kerja.
Impian saya adalah datang ke Romania,
negara sastera dalam hati saya,
untuk belajar bahasa Romania dan bekerja dalam bidang sastera.
Dalam semua e-mel yang saya terima daripada pelajar yang berminat…
PEGAWAI PENTADBIRAN UNIVERSITI
…belajar di Romania, tiada yang kata, "Saya jatuh cinta dengan Romania."
Jadi, saya terus jawab
sebab dialah pelajar yang saya sentiasa harapkan.
Aku tahu aku naga Carpathian.
Bukankah ini kebetulan yang indah
universitiku berada di kaki Gunung Carpathian?
Dia akan menjadi pelajar di Romania.
Bagaimana nak melindungi dia?
Kami tak menyekat dia.
Dia akan hidup bebas,
tapi saya masih mahu melindungi dia sebagai seorang ibu.
Saya ambil gambar dia dalam perjalanan ke lapangan terbang.
Saya tak nak jadi klise atau sentimental,
tapi saya takut akan terlalu merindui dia.
Pergi ke Romania untuk belajar ialah impiannya dan itu bagus.
Jadi, walaupun dalam hati, saya tak mahu dia merantau jauh,
saya takkan halang dia.
Saya dapat rasa dia melihat saya di cermin sisi dengan senyuman,
tapi saya mengetap bibir dan menyembunyikan kesedihan hati.
Pengembaraan terbesarku setakat ini.
Masa untuk menuju ke gua baru
"MENUJU KE GUA BARU" - YIN YUGUO
Yang lebih tinggi, lebih luas Dengan cahaya yang lebih terang
Dalam perjalanan, mungkin bersalji
Dan mungkin tiupan angin kencang
Tapi apa yang memanggilku, aku tahu
Aku mesti pergi
Saya rasa dia terkejut
tiba di bandar yang hanya ada 200,000 penduduk seperti di Bacău.
BACAU
Orang tak ke mari. Ini bukan Bucharest atau antara bandar besar.
Hanya laluan atau mungkin tersesat.
Hai, mak! Ini dia. Universiti Vasile Alecsandri di Bacău.
UNIVERSITI VASILE ALECSANDRI PEJABAT BACAU
Lihat bangunan lama ini.
Inilah dia Eminescu.
Ini En. Adrian, mak pun dah kenal. Dia sentiasa tolong saya.
Ini kelas saya.
Ini Cik Druga. Dia mengajar tatabahasa Romania.
Ini En. Danila yang hebat.
Ini kali pertama saya berjumpa dengan orang Cina.
GURU BAHASA DAN SASTERA ROMANIA
Orang asing tak belajar budaya dan bahasa Romania.
GURU BAHASA DAN SASTERA ROMANIA
Setidaknya bukan di universiti kami.
Saya dengar tentang dia di universiti.
Saya nampak pemuda tinggi.
GURU BAHASA DAN SASTERA ROMANIA
Apa yang buat saya kagum ialah cara dia berpakaian.
GURU BAHASA INGGERIS
Dia sentiasa pakai kemeja putih.
Dibutang sampai ke atas.
Diseterika dengan kemas.
Dia akan lap papan hitam walaupun saya dah biasa buat sendiri.
Dia selalu nak tolong bawa komputer riba saya.
Saya kata, "Tak apa, saya boleh bawa." "Tak boleh, cikgu."
Saya pernah tanya dia. Saya kata, "Maaf bertanya
berapa juta penduduk di bandar asal awak?
Apabila dia kata ia lima kali lebih besar daripada Bucharest,
saya tanya, "Jadi, kenapa awak datang ke Bacău? Ke Romania?"
Aku suka bandar Bacău.
ENTRI BLOG OLEH YIN YUGUO
Pada hujung minggu, aku suka masuk tidur sebelum fajar menjelma
dan bangun ketika waktu tengah hari Romania yang redup.
Pakai tali leher,
mata kuyu.
Cuba menghentikan kebangkitan rasa penat dengan secawan kopi.
Namun, aku perlu berlatih lagi.
Apa aku harap buatmu, duhai Romania
Daripada semua puisi Eminescu,
antem ini yang paling dekat di hatinya,
mari memanggilnya,
Apa Aku Harap Buatmu, Duhai Romania.
Negara kegemilanganku Negara yang aku idamkan
Dia suruh saya dengar dia membacanya.
Dia ulang dua kali, kemudian nak dengar saya baca sekali.
Semoga masa depanmu Sehebat masa silammu!
Duhai Romania, ini harapanku buatmu
Kami anjurkan Hari Kebudayaan Negara di Galeri Alfa di Bacău
dan ketika itulah Yuguo datang.
PEGAWAI MUZIUM
Seorang pemuda Cina berjalan di lorong.
Dia berhenti di depan galeri dan kata, "Salam sejahtera!" dalam bahasa Romania.
JURUGAMBAR
Apa dia nak buat?
Kami tertarik dengannya. Saya tangkap gambar ini dan ia agak lucu.
Dia memakai topi Astrakhan, topi tradisional Romania.
…untuk meraikan bukan saja pemuisi negara kita, Mihai Eminescu,
tapi budaya Romania secara keseluruhan.
Orang ramai nampak tak peduli. Ia acara yang membosankan.
Kami datang tunjuk muka saja.
Separuh jalan acara berlangsung…
Salam sejahtera!
Hari ini, saya akan baca puisi Eminescu
Apa Aku Harapkan Buatmu, Duhai Romania.
Penonton terpesona.
Seluruh bilik terdiam.
Apa budak ini buat di sini? Kenapa dia boleh berbahasa Romania?
PEGAWAI MUZIUM
Boleh lihat reaksi kagum orang ramai…
PENULIS
…disebabkan sebutannya yang bagus.
Apa aku harapkan buatmu, duhai Romania
Negara kegemilanganku Negara yang aku idamkan
Ketawalah kalau boleh.
Pertama kali melihat dia, kami ketawa terbahak-bahak.
Namun, dia mengagumkan semua.
Seperti bintang malam Seperti waktu fajar
Semoga kau hidup selamanya Penuh kegemilangan dan kebahagiaan
Saya melihatnya, mendengar bacaannya
dan saya yakin
saya sedang menyaksikan seseorang yang luar biasa.
Sekarang dalam bahasa Cina.
Apa aku harapkan buatmu, duhai Romania
Itulah yang diperlukan acara itu,
seorang pemuda Cina yang tiba-tiba muncul membacakan puisi Eminescu.
Dia serasi dengan budaya tempatan.
Dia mencari tempatnya dalam kalangan orang Romania dan budaya kita.
Namun, kita juga perlu orang sepertinya! Untuk menemui kita seperti Yuguo.
Duhai Romania, ini harapanku buatmu
Terima kasih!
Dia kata dia anak tunggal keluarga tenaga pengajar universiti.
Saya fikir menakjubkan sekali dia dibenarkan oleh keluarganya
untuk mengembara jauh pada usia yang muda.
Walaupun dia jauh dari kami, dia mencapai matlamatnya.
Dia teruja berkongsi penemuan harian dan kegembiraannya dengan kami.
Jika kau berpeluang memerhatikan burung gagak dengan teliti,
kau akan dapati bulu pelepah dan postur burung gagak sangat cantik.
ENTRI BLOG OLEH YIN YUGUO
Gagak jarang dilihat di tempat asalku.
Putih, musim sejuk
PUISI TAK BERTAJUK - YIN YUGUO
Awan tinggi di langit
Penglihatan kabur, penglihatan kabur
Tanpa belas kasihan seperti api naga
Dia tak pernah lihat salji.
Dia sangat gembira.
Dia keluar apabila salji turun pada waktu malam.
PENGAWAL KESELAMATAN DORM
Dia mahu alami segalanya!
Persekitaran, alam, bangunan, pokok, burung.
JIRAN
Saya sering kecewa…
dengan Romania,
tapi dia melihatnya dengan pandangan yang berbeza
dan menunjukkan kepada saya keindahan Romania.
Dia mula datang ke muzium kami dan lebih serius daripada kami semua!
Kami cuba berbual dalam bahasa Inggeris…
PEGAWAI MUZIUM
…tapi dia mahu dengar bahasa Romania. Dia nak belajar.
Dia mahu tahu segalanya.
Dia macam dari era yang berbeza.
Dia seorang yang sensitif.
Itu yang saya rasa.
Dia seorang yang…
murni.
Dia mencari sesuatu
dengan penuh kedahagaan dan perasaan.
Penumpang yang dihormati, kereta api 544…
Dia benar-benar mahu pergi ke Alba Iulia.
Perjalanan ke Alba Iulia sangat teruk.
Tak ramai orang di Bacău
yang sanggup bawa bendera dan naik kereta api ke Alba Iulia
pada 1 Disember ketika cuaca sangat sejuk.
Bangun, orang Romania
Daripada tidur lenamu
Dia telefon kami. Dia sangat teruja.
Dia tak boleh tidur malam itu.
Dia nyanyi lagu kebangsaan Romania
sepanjang perjalanan ke Alba Iulia.
Dia kata, "Mak, saya akan sertai perarakan besar.
Saya akan berada dalam kalangan orang ramai!"
Tahun ini, seluruh Romania menuju ke Alba Iulia…
ENTRI BLOG - YIN YUGUO
…untuk ulang tahun ke-100 penyatuan.
Aku bernasib baik dapat menyertai dan merekodkan sambutan ini.
Dirgahayu Romaniaku!
Saya jumpa Yuguo di Alba Iulia.
Dia pakai lebih banyak bendera berbanding kami.
Dia sangat beremosi dan gembira. Dia kata, "Mari raikan bersama!"
Aku tak risau rasa sunyi lagi.
Orang di sini mengalu-alukanku. Mereka bantu dan percayakanku,
walaupun aku tak buat apa-apa yang berguna untuk negara mereka,
selain menunjukkan rasa cinta.
Ya?
Kenapa awak datang hari ini?
Saya suka budaya dan sastera Romania.
Saya datang untuk raikan dengan semua orang.
Selamat hari jadi, Romania.
Saya doakan masa depan yang cerah untuk Romania dan rakyatnya.
Awak dari mana?
China. Ya.
Bagi seseorang yang datang dari jauh…
PESERTA SAMBUTAN DI ALBA IULIA
…dan mendoakan kebaikan untuk kita…
Entahlah. Itu tak pernah berlaku.
Mereka menjemput aku makan makanan tradisional Romania.
Mereka berbual dan menganggap aku kawan mereka.
Aku sangat gembira malam itu.
FESTIVAL 100 TAHUN ROMANIA 2 DISEMBER 2018 ALBA IULIA
Ini dia. Artikel pertamanya yang diterbitkan.
"1 Disember, Alba Iulia" oleh Yin Yuguo.
Apabila aku gembira, aku suka pergi ke taman.
Kedaulatan taman utama di Bacău ini kepunyaan burung gagak.
ENTRI BLOG YIN YUGUO
Bunyi sayap berkibas-kibas tanpa henti.
Aku rasa seperti naga itu telah menemui tempatnya.
Masih banyak yang aku mahu teroka, lihat dan temui.
Namun, aku ada banyak masa dan tenaga yang tiada had.
Saya jumpa Yin Yuguo pada 4 Januari 2019.
Dia datang melawat muzium
dan pada akhir lawatan berpandu,
dia mahu tulis sesuatu dalam buku pelawat
dan disebabkan dia tinggi, dia pun melutut.
Ia saat yang luar biasa.
Ia kelihatan seperti berdoa untuk sejarah tempat ini,
jadi saya minta kebenaran untuk tangkap gambar.
Kemudian, gambar itu, malangnya,
menjadi gambar yang polis guna untuk kenal pasti dia
selepas tragedi itu berlaku.
Pada malam Jumaat, dia beritahu saya dia mahu melawat Kubu Neamt.
Saya melarang dia pergi sebab ada banyak amaran cuaca.
Namun, dia tetap nak pergi. Dia naik kereta api.
Di sebuah stesen, kereta api tak bergerak lebih lama daripada biasa.
Tanpa cara mendapat maklumat, Yuguo menjadi panik.
Dia fikir dia patut turun di situ.
Dia putuskan untuk melompat semasa kereta api hampir bergerak.
Dia buka pintu,
nampak salji di seluruh tempat
dan tanpa mengetahui ada batu penanda jarak di sebalik salji,
kepalanya terhentak di situ.
Dia mati serta-merta.
Saya masih ingat awak bermain di dalam tab mandi semasa kecil.
Air terpercik ke merata tempat
dan seluruh ruang bilik dipenuhi gelak tawa awak.
Awak kata, "Saya rasa permulaan alam semesta ialah abu.
Bumi ialah abu Matahari, Matahari ialah abu galaksi.
Semuanya abu."
Awak berusia lima tahun.
Saya tak mampu tersenyum lagi.
Jika wujud alam semesta selari,
saya harap dia wujud dan mengejar impiannya.
Saya harap dia sihat dan gembira dalam dunia itu,
menjalani kehidupan yang dia mahu.
Saya mesti belajar menjadi tabah.
Ramai yang bertanya sama ada kami menyesal melepaskan dia pergi.
Tidak. Kami tak menyesal.
Harapan terbesar ibu bapa
adalah melihat anak mereka merealisasikan impian.
Jika kita takut mengejar impian, kita takkan dapat capai apa-apa.
Bacău ialah rumahnya.
Sebab dia habiskan 80 hari yang bahagia di sana.
Sebab dia habiskan 80 hari yang sangat bahagia di sana.
Dia kata, "Mak, saya bermimpi saya seekor naga yang terbang di udara.
Namun, saya mati. Jantung saya ditikam.
Saya jatuh dari langit dan daging saya diagihkan kepada orang ramai."
Dia kata mimpi itu buat dia gembira.
Pada 15 Mac 2019, hari dia sepatutnya masuk 17 tahun,
Yuguo diisytiharkan sebagai rakyat kehormat Bacău.
Ibu bapa Yuguo menubuhkan biasiswa di Universiti Bacău
atas nama anak mereka, untuk diberikan kepada pelajar sastera yang cemerlang.
Mereka rancang untuk taja seumur hidup.
DIDEDIKASIKAN KEPADA YUGUO DAN IBU BAPANYA YANG PENYAYANG
Terjemahan sari kata oleh Aisyah S